Što je val?

Poremećaj koji se širi kroz elastično sredstvo nazivamo **val**.

Val je pojava širenja energije titranja kroz sredstvo.

Val u kojemu čestice sredstva titraju poprijeko, okomito na smjer rasprostiranja vala, nazivamo **transverzalni val**.

**Longitudinalni valovi** su oni kod kojih čestice sredstva zatitraju u smjeru širenja valova.

Valovi na vodi

Valovi na vodi po svojoj su prirodi mehanički transverzalni valovi.

Oblik vala na vodi ovisi o obliku i veličini izvora valova.

Ako je izvor točkast i relativno malih dimenzija, nastat će **kružni val** na vodi (gornja slika u udžbeniku na stranici 94).

Titranjem dugačkog i ravnog predmeta, na površini vode formirat će se **ravni** **val** (donja slika u udžbeniku na stranici 94).